Αθήνα: 14.11.2016

 Αρ. Πρωτ.: 1666

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συστάσεις ΟΗΕ για τα ανθρώπινα δικαιώματα: πώς θα γίνουν πραγματικότητα;**

Για πρώτη φορά στην ιστορία της, η ΕΕ εξετάστηκε από τον ΟΗΕ το 2015 και έλαβε συγκεκριμένες συστάσεις σχετικά με το πώς να βελτιωθεί το έργο της για τα δικαιώματα των 80 εκατομμυρίων ανθρώπων με αναπηρία. 15 ευρωπαϊκές χώρες έχουν επίσης επιθεωρηθεί ενώ δύο ακόμη αξιολογήσεις θα ολοκληρωθούν μέσα στο 2017. Οι συστάσεις των Ηνωμένων Εθνών αποτελούν σημαντική καθοδήγηση, αλλά το ερώτημα είναι πώς μπορούν να μεταφραστούν σε αλλαγή που θα βελτιώσει ουσιαστικά τις συνθήκες διαβίωσης των ατόμων με αναπηρία;

Το EDF (Ευρωπαϊκό Φόρουμ Ατόμων με Αναπηρία) και τα μέλη του συζήτησαν το θέμα αυτό μαζί με εκπροσώπους της Σλοβακικής Προεδρίας της ΕΕ, του Ευρωπαϊκού Κοινοβουλίου, της Επιτροπής του ΟΗΕ για τα Δικαιώματα των Ατόμων με Αναπηρία και της Παγκόσμιας Οργάνωσης για την Αναπηρία κατά τη διάρκεια ευρωπαϊκής διάσκεψης στη Μπρατισλάβα. Το συνέδριο διοργανώθηκε από το EDF και το Συμβούλιο Ατόμων με Αναπηρία της Σλοβακίας, με την υποστήριξη της Σλοβακικής Προεδρίας της ΕΕ, και πραγματοποιήθηκε κατά τη συνεδρίαση του ΔΣ του Φόρουμ.

Πολλά μέλη του Φόρουμ έχουν συμμετάσχει ενεργά στις διαδικασίες επιθεώρησης των χωρών τους, με την υποβολή εναλλακτικών εκθέσεων και ενημερωτικών συναντήσεων με την επιτροπή του ΟΗΕ. Στο Συνέδριο συζητήθηκαν οι στρατηγικές που έχουν θεσπιστεί για την παρακολούθηση των συστάσεων του ΟΗΕ: Ποιες ήταν οι επιτυχίες και οι προκλήσεις που αντιμετώπισαν;

Το Συνέδριο άνοιξε ο κ. Branislav Mamojka, πρόεδρος του Συμβουλίου ΑμεΑ της Σλοβακίας, καλωσορίζοντας τους συμμετέχοντες από 15 ευρωπαϊκές χώρας.

Ο πρόεδρος του Φόρουμ και της ΕΣΑμεΑ Ιωάννης Βαρδακαστάνης Πρόεδρος μίλησε για την 10η επέτειο από την υπογραφή της Σύμβασης των Ηνωμένων Εθνών για τα Δικαιώματα των Ατόμων με Αναπηρία (CRPD) και το έργο του αναπηρικού κινήματος για την προώθηση της εφαρμογής της σε ευρωπαϊκό και εθνικό επίπεδο: «Όταν πραγματοποιήθηκε η κύρωση της Σύμβασης από την ΕΕ , γνωρίζαμε ότι το πιο δύσκολο το έργο μόλις ξεκινούσε: να γίνει η Σύμβαση πραγματικότητα και να φέρει ουσιαστικές αλλαγές στην καθημερινή ζωή των ατόμων με αναπηρία. Πρέπει να πιέσουμε τους φορείς λήψης αποφάσεων στην Ευρώπη να υποστηρίξουν ην εφαρμογή της Σύμβασης και να μην το αντιμετωπίζουμε ως business as usual. Στην πραγματικότητα, είναι μια χρυσή ευκαιρία για τις κυβερνήσεις και τις κοινωνίες να αλλάξουν και να έχουν μια παραδειγματική στροφή στον τρόπο που αντιμετωπίζουνε τα δικαιώματα της αναπηρίας και τον τρόπο συμμετοχής των αντιπροσωπευτικών οργανώσεων των ατόμων με αναπηρία. Σε αυτή την περίοδο που αμφισβητούνται θεμελιώδεις αξίες, θα πρέπει να είμαστε εκεί για να υποστηρίξουμε τον πλήρη σεβασμό των δικαιωμάτων των ατόμων με αναπηρία».

Η Jana Žitňanská, ευρωβουλευτής και αντιπρόεδρος της διακομματικής ομάδας του Ευρωκοινοβουλίου για τα άτομα με αναπηρία, εξήγησε ότι παρά το γεγονός ότι η Σλοβακία έχει επικυρώσει τη Σύμβαση, τα άτομα με αναπηρία της Σλοβακίας εξακολουθούν να αντιμετωπίζουν δυσκολίες: «πολλοί ζουν σε ιδρύματα στερούμενοι των δικαιωμάτων τους, η πρόσβαση σε προσωπικό βοηθό είναι προβληματική, μόνο ένας μικρός αριθμός ατόμων με αναπηρία εργάζονται κλπ». Περιέγραψε επίσης το σημαντικό ρόλο που διαδραματίζει το Ευρωπαϊκό Κοινοβούλιο στην υποστήριξη των δικαιωμάτων των ατόμων με αναπηρία. Η υιοθέτηση μιας ισχυρής Ευρωπαϊκής Πράξης Προσβασιμότητας, η υιοθέτηση της Συνθήκης του Μαρακές, καθώς και ξ προώθηση της αποϊδρυματοποίησης, της πρόσβαση στην εργασία, την πληροφόρηση και την υγειονομική περίθαλψη, είναι μερικές από τις προτεραιότητες που αναφέρονται για την επόμενη περίοδο.

**Το δελτίο Τύπου EDF με φωτογραφίες και την παρουσίαση (αγγλικά)** [**https://is.gd/JHk7O4**](https://is.gd/JHk7O4)

***Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.***

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**